«Այսօր ավարտին է մոտենում մեր այցը, մենք եղանք Երևանում, Լեռնային Ղարաբաղում, այժմ Բաքվում ենք: Հանդիպումներ ունեցանք ՀՀ վարչապետի պաշտոնակատարի, Ադրբեջանի նախագահի, երկու երկրների պաշտպանության նախարարների հետ: Շուտով կհանդիպենք Ադրբեջանի ԱԳՆ ղեկավարի հետ: Ուշադրության կենտրոնում են ԼՂ հակամարտության կարգավորման գործընթացի հետ կապված հարցերը: Մասնավորապես, քննարկել ենք Դուշանբեում երկու երկրների առաջնորդների միջև կայացած բանակցությունը, պայմանավորվածությունները, որոնք ձեռք էին բերվել և այժմ իրականացվում են: Նկատի ունեմ շփման գծի իրավիճակը, որը քիչ թե շատ կայունացել է»,- ասել է Պոպովը: